Bobs Hoskinss
Roberts Viljams "Bobs" Hoskinss (angļu: Robert William "Bob" Hoskins; dzimis 1942. gada 26. oktobrī, miris 2014. gada 29. aprīlī) bija angļu aktieris. Pazīstams ar lomām tādās filmās kā "Garā Lielā piektdiena" (The Long Good Friday, 1980), "Brazīlija" (1985), Mona Lisa (1986), "Kurš iegāza trusīti Rodžeru?" (1988), Mermaids (1990), "Kapteinis Āķis", (1991), Super Mario Bros. (1993), Nixon (1995), "Holivudlenda" (1996), "Ziemassvētku dziesma" (2009), Neverland (2011) un pēdējo lomu filmā "Sniegbaltīte un mednieks" (2012). Par lomu filmā Mona Lisa saņēmis BAFTA kino balvu, Kannu kinofestivāla balvu kā labākais aktieris, kā arī tika nominēts Amerikas Kinoakadēmijas balvai kā labākais aktieris.